laion/Wikipedia-Exotic huggingface dataset:
פרידריך קלמורגן

פרידריך קלמורגן (בגרמנית: Friedrich Kallmorgen;‏ 15 בנובמבר 1856 – 2 ביוני 1924) היה צייר אימפרסיוניסטי גרמני, שהתמחה בנופים ונופי עיר. אביו היה אדריכל. בשנים 1862 עד 1863 הוא קיבל שיעורי רישום ראשונים מדודו, צייר הדיוקנאות והנוף תיאודור קוכל (1819–1885). בשנת 1875 הוא נרשם לבית ספר לאמנות בדיסלדורף שם למד אצל אנדראס מולר, ארנסט דגר ויוגן דוקר. לאחר טיול לימודים בשווייץ, עם קרל פרידריך לסינג, הוא למד באקדמיה לאמנויות יפות, קרלסרוהה, שם לימד אותו במקור ארנסט הילדברנד, ואחריו הנס פרדריק גודה. בשנת 1881, לאחר שהות קצרה בברלין, חזר לקרלסרוהה והשלים את לימודיו אצל גוסטב שנלבר. יחד עם גוסטב שנלבר והרמן באיש הוא נסע לצרפת, בלגיה והולנד. עם שובם הוא התחתן עם ציירת הפרחים, מרגרטה הורמות. בשנת 1889 הוא הפך למייסד מושבת האמנים גרוטזינגן. שנתיים לאחר מכן, פרדריק הראשון, הדוכס הגדול של באדן מינה אותו כפרופסור. במהלך שנות ה-90 של המאה ה-19 הוא עיצב כרטיסי מסחר עבור חברת השוקולד סטולוורק של קלן. סדרת 1899 שלו על שירי עם איטלקיים הייתה פופולרית במיוחד. בשנת 1901 מונה למורה לציור נוף באוניברסיטת ברלין לאמנויות, במקומו של יוגן בראכט. בשנת 1908 הוענקה לו מדליית זהב בתערוכת האמנות הגדולה בברלין. הוא המשיך בנסיעות וביקר בנורווגיה וברוסיה. לאחר שהייה קצרה בהיידלברג, חזר למושבת האמנים ליד קרלסרוהה ומת שם. איכר ממקנבורג שייט על האלבה שער המצודה איסוף עצים בסתיו מדיה וקבצים בנושא פרידריך קלמורגן בוויקישיתוף Galerie Herold (Ed.): Friedrich Kallmorgen 1856–1924. Leben und Werk. Christians Verlag, Hamburg 1981 "Kallmorgen, Friedrich", daten.digitale-sammlungen.de
פזל-אללה זאהדי

פזל-אללה זאהדי (בפרסית: فضل‌الله زاهدی, תעתיק מדויק: פָצ'ל-אַלְלָה זְאַהָדִי; 17 במאי 1892 – 2 בספטמבר 1963) היה לוטננט גנרל בכוחות המזוינים של איראן וראש ממשלת איראן בין השנים 1953–1955, לאחר ההפיכה באיראן של שנת 1953, שהונהגה בידי מוחמד רזא שאה פהלווי נגד מוחמד מוסאדק. שירותו של פזל-אללה בבריגדת הקוזאקים הפרסית קישרה אותו עם רזא שאה פהלווי ויורשו, שליטי שושלת פהלווי האיראנית. לאחר שסיים את כהונתו כראש הממשלה, פזל-אללה שימש כשגריר איראן באומות המאוחדות. זאהדי נולד בעיר המדאן, בתוקפת השושלת הקאג'ארית, בשנת 1892. למשפחתו היה מעמד גבוה בפוליטיקה המדינית בחצר המלוכה של נאסר א-דין שאה קאג'אר וזאהדי החל מוקדם בקריירה צבאית. הוא סיים את לימודיו באקדמיה הצבאית האיראנית בשנת 1916. הוא הצטרף לבריגדת הקוזאקים הפרסית (תחת פיקוד צבא האימפריה הרוסית) ובגיל 25 – בתפקיד מפקד בריגדה – זכה לפרסום כאשר הכניע מרד כורדי במערב איראן, מרד שנערך במסגרת פעילויות של בדלנות כורדית באיראן. שלוש שנים מאוחר יותר זאהדי דיכא תנועת אוטונומיה ערבית בראשות השייח' חזאל ח'אן, בח'וזסתאן. הפעולה נערכה תחת פיקודו ובתמיכתו של שר המלחמה ומפקד הצבא בפועל, רזא ח'אן. בשנת 1925, זמן קצר לאחר הכנעת המרד בח'וזסתאן, הכריז רזא ח'אן על עצמו כשאה החדש של איראן וייסד שושלת חדשה, שושלת פהלווי. רזא ח'אן, שנקרא עתה בשמו המלוכני רזא שאה פהלווי, מינה את זאהדי למושל צבאי במחוזות ח'וזסתאן ואספהאן, תפקיד שמילא עד ספטמבר 1942, כאשר הפלישה הבריטית-סובייטית לאיראן הביאה לפיטורו מתפקידו. שלטונות הצבא הבריטי חשדו בזאהדי כי הוא תומך בגרמניה הנאצית, והוא הוגלה מאיראן והוחזק במעצר ע"י הבריטים. הוא הורשה לשוב לאיראן בשנת 1945, עם סיומה של מלחמת העולם השנייה. בנובמבר 1949 מונה למושל הצבאי ומפקד המשטרה בטהראן. באותה תקופה הוא גם היה חבר בסנאט החדש שנוצר בהוראת מוחמד רזא שאה פהלווי (בנו ויורשו של רזא ח'אן). לאחר רצח ראש הממשלה חאג' עלי רזמארא בשנת 1951, זאהדי מונה לשר הפנים בקבינט של ראש הממשלה החדש, חוסיין עלא, והוא המשיך לשמש באותו תפקיד גם בקבינט הראשון של ראש הממשלה החדש מוחמד מוסאדק. עקב אי הסכמה עם מדיניותו של מוסאדק, זאהדי התפטר בדצמבר 1951 ובאוקטובר 1952 הואשם על ידי ראש הממשלה בתכנון הפיכה. במאי 1953 מצא זאהדי מקלט במג'לס (פרלמנט), שם הגן עליו יושב ראש הפרלמנט, אייתוללה אבו אל-קאסים קשאני. לאחר שקשאני איבד את תפקידו ביולי 1953, עזב זאהדי לזמן קצר את איראן. מאבק הכוחות המחריף בין מוסאדק ומוחמד רזא שאה פהלווי, כמו גם פלגים שונים במג'לס הגיע לשיאו ב-16 באוגוסט 1953, כאשר השאה ברח מאיראן. אולם לפני צאתו מינה השאה – בלחץ נציגי סוכנות הביון המרכזית של ארצות הברית – את זאהדי כראש ממשלה במקומו של מוסאדק. ב-19 באוגוסט הכוחות שהונהגו על ידי זאהדי התארגנו ביחד עם הנסיכה אשרף פהלווי והוציאו לפועל את ההפיכה באיראן, הם הפילו את ממשלתו של מוסאדק, קיבלו על עצמם כוח וסמכות מדינית וקראו לשאה לשוב ארצה. בליל 19 באוגוסט נעצר מוסאדק ומוחמד רזא שאה שב לאיראן. השאה, שחשש כי זאהדי הפופולרי עלול להוות איום על עמדתו שלו, העביר את זאהדי מתפקידו בשנת 1955, ושלח אותו לשמש כשגריר באו"ם במטה האירופי של הארגון בז'נבה. זאהדי שירת בתפקיד זה עד לפטירתו בשנת 1963. הוא נקבר בחלוקת משפחתו בבית קברות בריי. ראש ממשלת איראן ההפיכה באיראן (1953) מוחמד רזא שאה פהלווי מדיה וקבצים בנושא פזל-אללה זאהדי בוויקישיתוף ההפיכה של 1953, באתר אנציקלופדיה איראניקה פזל-אללה זאהדי, באתר אנציקלופדיה בריטניקה (באנגלית)
Thing for You

Thing for You (בעברית: דבר בשבילך) הוא סינגל של המוזיקאי והתקליטן הצרפתי דייוויד גטה ומרטן סולבג. השיר יצא לאור ב-12 ביולי 2019, על ידי חברת התקליטים FFRR רקורדס, כסינגל שלא מתוך אלבום. השיר עצמו בביצוע סשה אלכס סלואן. השיר נכתב על ידי דייוויד גטה, מרטן סולבג, אלכס הופ, סשה אלכס סלואן, נוני באו והופק על ידי גטה, סולבג. השיר מכיל את קולה של סשה אלכס סלואן. הווידאו קליפ שיצא עבור השיר הועלה ליוטיוב ב-12 ביולי 2019, בסמוך לצאתו של השיר כסינגל. סרטון השיר "Thing for You" באתר יוטיוב דייוויד גטה, מרטן סולבג, אלכס הופ, סשה אלכס סלואן, נוני באו David Guetta and Martin Solveig Stun in "Thing For You", edm Thing For You David Guetta & Martin Solveig (באנגלית), נבדק ב-2019-07-20 David Guetta (2019-07-04), David Guetta & Martin Solveig - Thing For You (Lyric video), נבדק ב-2019-07-20
ביונד ביולוג'יקס

ביונד ביולוג'יקס בע"מ היא חברת ביוטכנולוגיה ישראלית, העוסקת בפיתוח תרופות אימונותרפיות לטיפול במחלת הסרטן. חברת "ביונד ביולוג'יקס" נוסדה בשנת 2016 על ידי יוצאי חברת cCAM Biotherapeutics, שנרכשה בשנת 2015 על ידי חברת התרופות מרק. מנכ"לית החברה ואחת ממייסדיה היא ד"ר תהילה בן משה. מרבית העובדים הבכירים בחברה הם בעלי תואר דוקטור. החברה שוכנת בפארק תעשיות משגב. בסבב גיוס הון ראשון גייסה החברה חמישה מיליון דולר. בינואר 2019 גייסה החברה עוד 17 מיליון דולר, בהובלת קרן הון סיכון Israel Biotech Fund וחברת הראל השקעות. בינואר 2021 חתמה החברה על הסכם עם חברת התרופות הצרפתית סאנופי, לפיו תקבל סאנופי רישיון להפצת התרופה BND-22 שמפתחת ביונד ביולוג'יקס, תמורת 125 מיליון דולר במזומן ותשלומים נוספים של יותר מיליארד דולר מותנים בעמידה באבני דרך לפיתוח, רישום ומכירות של התרופה ותמלוגים ממכירתה. החברה מפתחת תרופות נוספות וטכנולוגיה להחדרת תרופות ביולוגיות לתא. אתר האינטרנט הרשמי של ביונד ביולוג'יקס ביונד ביולוג'יקס, ברשת החברתית LinkedIn יורם גביזון, ביונד ביולוג'יקס מהגליל חתמה על אחת מעסקות הביוטק הגדולות אי-פעם בישראל, באתר TheMarker‏, 12 בינואר 2021 גלי וינרב, ‏ביונד ביולוג'יקס גייסה 17 מיליון דולר בהובלת IBF והראל, באתר גלובס, 8 בינואר 2019 מאיר אורבך, ביונד ביולוג'יקס תקבל 125 מיליון דולר מסאנופי העולמית לפיתוח תרופה לסרטן, באתר כלכליסט, 12 בינואר 2021
Ballerini

Ballerini (בעברית: בלריני) הוא אלבום רמיקס הראשון של הזמרת-יוצרת האמריקאית קלסי בלריני. האלבום יצא לאור ב-11 בספטמבר 2020, על ידי חברת התקליטים בלאק ריבר אנטרטיינמנט. האלבום כולל שירים מאלבום האולפן השלישי שלה Kelsea, שהופשטו והוקלטו מחדש. מידע על האלבום Ballerini באתר MusicBrainz מידע על האלבום Ballerini באתר AllMusic האלבום Ballerini באתר ספוטיפיי האלבום Ballerini באתר דיזר האלבום Ballerini באתר אפל מיוזיק Kelsea Ballerini To Release New Project 'ballerini' On Sept. 11, musicrow (באנגלית) ballerini by Kelsea Ballerini, Apple Music (באנגלית)
ישי צימרמן

ישי צימרמן (נולד ב-1933) הוא קצין צה"ל במילואים, בעל עיטור העוז על פועלו במבצע הר געש. צימרמן גדל בקיבוץ עין חרוד ולאחר פיצולו בעין חרוד איחוד. ב-1952 התגייס לצה"ל ושירת כמפקד טנק בגדוד 82 של חיל השריון. לאחר הקמת יחידה 101 התנדב לשורותיה יחד עם בן כיתתו מהקיבוץ מאיר הר-ציון. הוא השתתף בפעולות התגמול וכן בפעולת הנקמה על רציחתה של שושנה הר-ציון (יחד עם בני כיתתו מעין חרוד, מאיר הר-ציון, זאב סלוצקי ויורם נהרי וכן עמירם הירשפלד ואיתן בן-טוב). לאחר הקמת סיירת צנחנים שירת כקצין בשורותיה. בנובמבר 1955 פיקד על כוח במבצע הר געש וזכה על פועלו בעיטור העוז. תיאור המעשה: "ביום ה-2 בנובמבר 1955, שימש סג"ם ישי צימרמן כמפקד יחידת משנה בקרב על משלט א-צבחה שבאזור ניצנה הישראלי. היחידה שבמסגרתה פעל הסתערה על מוצב הפיקוד של האויב ועמדת המרגמה שלו. תוך כדי כך נפצעו רוב הקצינים וחלק ניכר מן החוגרים והתקדמותה שובשה. בנסיבות אלה המשיך סג"ם ישי צימרמן עצמאית בביעור עמדות האויב עד לחיסול ההתנגדות." בשירות המילואים התקדם לדרגת רב-סרן. הוא השתתף במבצע סיני ופיקד על פלוגה מסייעת. עם הקמת סיירת חטיבה 80 הצטרף לשורותיה. הוא נפצע מירי בידו במהלך הקרב על ירושלים במלחמת ששת הימים. במלחמת יום הכיפורים שירת כקצין בגדוד סיור ונ"ט 582 של חטיבה 317, הגדוד הופנה מהגזרה הצפונית לחזית הדרום, סופח לחטיבה 14 והשתתף במבצע אבירי לב. צימרמן נטל חלק במלחמת לבנון הראשונה, באוגוסט 1982 נטל ללא רשות, יחד עם קצין מילואים נוסף, מטוס ססנה משדה התעופה הבינלאומי ביירות והטיסו לישראל. מטוסי קרב של חיל האוויר הוזנקו, יירטו את המטוס וליוו אותו עד נחיתתו בשדה התעופה חיפה. צימרמן וחברו הועמדו לדין והוא נידון לחודש מאסר בפועל, קנס של 15,000 שקלים והורדה לדרגת סגן. הוא המשיך לשרת במילואים כנהג מוביל טנקים והשתתף בין היתר במלחמת לבנון השנייה ובמבצע צוק איתן. היה פעיל במחאה נגד תוכנית ההתנתקות שיזם מפקדו לשעבר אריאל שרון. צימרמן עוסק במסגרות. הוא משתתף משנת 2011 בתחרות טכנוראש של הטכניון, בשנה הראשונה זכה במקום השני, ב-2012 זכה במקום הראשון, וכך גם ב-2014, וב-2018. צימרמן נשוי ואב לשישה ילדים. סג"מ ישי צימרמן, באתר הגבורה ישי צימרמן באתר הצנחנים פעם לוחם, תמיד לוחם: המילואימניק בן ה-80, באתר ישראל היום, 21 באוקטובר 2013 אלי אלון, הקצינים "שאלו" "ססנה" שחנה בנמל בירות [1982], באתר News1 מחלקה ראשונה, 16 בינואר 2019 אביתר בן-צדף, ניצחון הרוח, באתר News1 מחלקה ראשונה, 2 בדצמבר 2019 צועדים מהעמק לירושלים במחאה על ההתנתקות, באתר גלובס, 3 באוקטובר 2004 גיא גרימלנד, הסטודנט אייל משה כהן מהטכניון זכה בתחרות היו-יו הגדולה בעולם, באתר TheMarker‏, 17 ביוני 2011 טכנוראש בטכניון הטכניון, ‏להעלות מעלית חלל באמצעות מברגה, באתר "הידען", 22 ביוני 2014 youtube zimerman 01, סרטון באתר יוטיוב (אורך: 3:10) ynet, בן 84 ניצח בתחרות "ביצקופטר" בטכניון, באתר ynet, 3 במאי 2018 יוסי וקנין, ישי צימרמן בן ה-86 מעין חרוד איחוד רוצה לקשט את קיבוצו במטוס 'כפיר', באתר mynet‏ עפולה ועמק, 14 בספטמבר 2020
אורח חיים (פירושונים)

האם התכוונתם ל... אורח חיים (התנהגות) – דרך חיים של בני אדם אורח חיים בריא – אורח חיים המקטין את הסיכויים לחלות ומעלה את תוחלת החיים לייף סטייל – סגנון חיים אורח חיים (שולחן ערוך) – החלק הראשון בספר ארבעה טורים של רבי יעקב בן אשר ושל החלק המקביל לו בשולחן ערוך
איילין דייוויס

איילין דייוויס (באנגלית: Eileen Davies; נולדה ב-23 בספטמבר 1948) היא שחקנית אנגלייה. היא ידועה בעיקר מהופעתה בתפקיד פלורה מקארדל בסדרת הטלוויזיה "קורוניישן סטריט" ובתפקיד ג'ואן מורפילד בסדרה "איסטאנדרס". ב-2012 הייתה מועמדת לפרס שחקנית המשנה הטובה ביותר של הקולנוע הבריטי העצמאי על הופעתה בסרט "Sightseers". דייוויס נולדה בהייסטינגס שבמזרח סאסקס. היא אחת מקבוצה קטנה של שחקנים שהופיע בשתי אופרות הסבון הבריטיות "איסטאנדרס" ו"קורוניישן סטריט". בסדרה "קורוניישן סטריט" גילמה דייוויס שלוש דמויות: השופטת אן קרמייקל ב-2006, סיליה סמת'רסט ב-2015, ובתפקיד פלורה מקארדל ב-2018. בשנים 2017 ו-2018 שיחקה דייוויס בתפקיד ג'ואן מורפילד בחמישה פרקים של הסדרה "איסטאנדרס". ב-2012 הייתה מועמדת לפרס שחקנית המשנה הטובה ביותר של הקולנוע הבריטי העצמאי על הופעתה בסרט "Sightseers". בפרס זכתה אוליביה קולמן. איילין דייוויס, במסד הנתונים הקולנועיים IMDb (באנגלית) "Coronation Street star Eileen Davies makes surprise appearance on EastEnders during emotional scene involving Ted Murray". ok.co.uk. 2018. "The stars who have appeared in both Coronation Street and EastEnders". Manchester Evening News.co.uk. 2018. "The Moët British Independent Film Awards". HeyUGuys. 2012. "Eileen Davies Interview - The British Independent Film Awards 2012". HeyUGuys. 2012. "BIFA Guide 2012: Nominations for Best Supporting Actress". Raindance. 2012. "Eileen Davies highlighted works". bfi.org.uk. 2019. "Bleak House Contributors". BBC Radio Times. 1985.
Kelsea

Kelsea (בעברית: קלסי) הוא אלבום האולפן השלישי של הזמרת-יוצרת האמריקאית קלסי בלריני. האלבום יצא לאור ב-20 במרץ 2020, על ידי חברת התקליטים בלאק ריבר אנטרטיינמנט. מתוך האלבום יצאו ארבעה סינגלים. בלריני הודיעה באמצעות עמוד האינסטגרם שלה כי ביולי 2019, אלבומה השלישי הושלם. ב-20 בינואר 2020, נחשף שמו של האלבום ותאריך צאתו. רשימת הרצועות של האלבום נחשפה ב-27 בפברואר 2020. מידע על האלבום Kelsea באתר MusicBrainz מידע על האלבום Kelsea באתר AllMusic האלבום Kelsea באתר Discogs האלבום Kelsea באתר ספוטיפיי Kelsea Ballerini - kelsea album review, entertainment Kelsea Ballerini's 'Kelsea': 5 Utterly Honest Songs, theboot Kelsea Ballerini New Album Review, lyricmagazine ALBUM REVIEW: Kelsea Ballerini - 'kelsea', yourlifeinasong קלסי בלריני, שיין מאק, רוס קופרמן, ג'סי פראסורה hint: not a whole + the place your born. also it has Kenny Chesney on it., twitter Kelsea Ballerini To Release New Project 'ballerini' On Sept. 11, musicrow (באנגלית) Kelsea Ballerini's Third Studio Album is Officially Complete, iheart Kelsea Ballerini to Release Third Album, "Kelsea," on March 20 [Watch New "la" Video], thecountrydaily Kelsea Ballerini Unveils Kenny Chesney, Halsey Duets, tasteofcountry Kelsea by Kelsea Ballerini, Apple Music (באנגלית)
פסל ישו הגואל

פסל ישו הגואל (בפורטוגזית: Cristo Redentor) הוא פסל ענק המתנשא לגובה 38 מטרים בדמותו של ישו וממוקם בראש הר קורקובדו שבעיר ריו דה ז'ניירו אשר בברזיל, ברום של כ-710 מטרים. ההר והפסל נמצאים שניהם ביער טיז'וקה ומשקיפים על ריו דה ז'ניירו כולה. בנוסף להיותו סמל לדת הנוצרית, משמש פסלו של ישו גם כסמל לעיר ריו דה ז'ניירו ומהווה את אחד ממוקדי התיירות המרכזיים שבה. הפסל מוכר כאחד מסמליה של ברזיל ברחבי העולם, ואף הוכרז כאחד משבעת פלאי תבל החדשים. פסל ישו הגואל נחנך רשמית ב-12 באוקטובר 1931, אולם הרעיון לפסל דומה שיעמוד על הר קורקובדו הועלה כבר 80 שנים קודם לכן. עוד באמצע שנות החמישים של המאה ה-19 פנה הכומר הקתולי מריה בוס אל הנסיכה איזבל בבקשה למימון עבור אנדרטה דתית שתעמוד על ראש ההר. הנסיכה לא נענתה לבקשתו והרעיון נדחה לגמרי ב-1889, כשברזיל הפכה לרפובליקה (הרפובליקה הישנה) בעלת חוקים המחייבים הפרדה בין דת למדינה. בשנת 1921 הוצע הרעיון שוב, הפעם על ידי הארכיבישוף של ריו דה ז'ניירו שארגן את שבוע האנדרטה, אירוע שבו נאספו תרומות עבור הפסל. התרומות נאספו בעיקר מברזילאים קתולים, וכעשר שנים מאוחר יותר הוצג הפסל לציבור בטקס חגיגי. הוצעו עיצובים רבים עבור הפסל, מצלב פשוט ועד דמותו של ישו ובידיו גלובוס המיצג את העולם. בסופו של דבר נבחר העיצוב של ישו הגואל, דמותו של ישו עם ידיו פרושות לצדדים. עיצוב הפסל נעשה על ידי הארכיטקט הפולני-צרפתי פול לנדובסקי, והבנייה נוהלה על ידי המהנדס המקומי היטור דה סילבה קוסטה. אחרי בחינה של העיצובים ששלח לנדוסקי הוחלט לבנות את הפסל מבטון מזוין ולא מפלדה. השכבה החיצונית של הפסל נבנתה מאבן סבון בגלל חוזקה ועמידותה לתנאי מזג אוויר קיצוניים. עד 2002 כדי להגיע לקרבת הפסל ולראותו מקרוב, צריך היה לטפס על ההר באמצעות גרם מדרגות בעל 222 שלבים, או לצאת למסלול הליכה מהפארק שבתחתית ההר. אולם מאז נוספו להר גם שלוש מעליות וארבעה גרמי מדרגות נעות כדי לאפשר את הגישה לקהל הרחב. ב-7 ביולי 2007 נבחר פסל ישו הגואל לאחד משבעת פלאי תבל החדשים. ב-18 בינואר 2014 השתוללה סופת ברקים שבמהלכה פגע ברק בפסל ושבר את האצבע. מספר מוטיבים בפסל נועדו להציג את ישו וגדולתו: גודלו - הפסל גדול מאוד ונישא לגובה רם, כך שניתן לראותו ממרחקים. רעיון ההשקפה - ככל שמתקרבים לפסל, נשקף הנוף שמאחוריו באופן שיסמל כי ישו משקיף אל העם, ובהתאמה - העם משקיף אל ישו ממרחקים. תנוחת ישו - פרישת הידיים נועדה לסמל את תנוחת התפילה וקבלת הפנים (קבלת האנשים לנצרות ותפוצתה); החיבוק האבהי שנועד לסמל את ישו בתור אבי הנצרות; ותנוחת הצליבה המאפיינת את ישו עצמו. אמני הפסל מצליחים לייצר את תנוחת הצליבה מבלי להכניס את הצלב עצמו לפסל בשלוש דרכים: ישו עצמו בתנוחת צלב, הצל הנוצר מהפסל (התורם לרעיון התפוצה), והעובדה כי הפסל עשוי מגוש אחד וממרחקים ניתן לראות צלב בלבד ולא לזהות את דמותו של ישו. מדיה וקבצים בנושא פסל ישו הגואל בוויקישיתוף אתר האינטרנט הרשמי של פסל ישו הגואל (באנגלית) פסל ישו הגואל, ברשת החברתית פייסבוק תמונת לוויין באתר גוגל מפה (בפורטוגזית) צילום פנורמי ב-360° של אתר הפסל והנוף הנשקף ממנו פסלו של ישו בריו דה ז'ניירו עובר מתיחת פנים, באתר הארץ, 13 במרץ 2010 מכת ברק שברה אצבע בפסל ישו בברזיל, באתר ynet, 18 בינואר 2014 עודד אלבלינק, ‏פסל ישו הגואל - בין שבעת פלאי תבל, באתר GoTravel פסל ישו הגואל, באתר אנציקלופדיה בריטניקה (באנגלית)
איריס ברנע

איריס ברנע (נולדה ב-10 באפריל 1952) היא שחקנית ישראלית בעבר, וכיום עוסקת בטיפולי גוף ונפש. היא המייסדת והבעלים של האתר "טיפטיפול", שעוסק במטפלים בישראל. ברנע הופיעה בשנות השמונים בשעשועון הטלוויזיוני "שניים בראש אחד" ששודר בערוץ הראשון. ב-1999 שיחקה בסדרה "מנדל וגורנשטיין חקירות בע"מ". בסדרה "חלומות נעורים", היא שיחקה את דליה נשר, אמה של רונה (הילה פלדמן). בטלנובלה "לגעת באושר", גילמה את נעמי סופר. בקולנוע שיחקה בסרטים "להיות כוכב", "הפרויקט של פיטר שמייכל" (בתפקיד מנהלת בית ספר) ורגליים קרות (בתפקיד אם החתן). בנוסף, הופיעה בתפקידי אורח בסדרות "שמש" ו"החיים זה לא הכל". היא נשואה לעודד ברנע. בניהם הם השחקנים איתי ברנע, עומר ברנע ורום ברנע. מתגוררת עם משפחתה במושב בן שמן ובעלת מתחם אירועים בשם "הבית של איריס". איריס ברנע, במיזם "אישים" לתיעוד היצירה הישראלית איריס ברנע, במסד הנתונים הקולנועיים IMDb (באנגלית) איריס ברנע, באתר AllMovie (באנגלית) איריס ברנע, בארכיון הבימה
שי נחייסי

שי נחייסי (נולד ב-21 בינואר 1984) הוא זמר-יוצר, מלחין ומבצע ישראלי. נחייסי נולד וגדל בנתניה, בשכונת קריית נורדאו. אימו במקור מבית דתי ואביו ממשפחה חילונית, מה שיצר מורכבות גם בנוגע לבחירת מוסדות החינוך והתחביבים שלו כילד. כילד שהה הרבה בביתם של סבו וסבתו שעלו לישראל מתוניס וחוו קשיי קליטה רבים. כילד התחנך במסגרות דתיות ולמד בישיבה תיכונית דתית תורנית ולאחר מכן במכינה קדם צבאית דתית אך גם שיחק כדורגל בקבוצות שונות: מכבי נתניה ובית"ר טוברוק בתפקיד קשר התקפי. נחייסי מתאר בילדותו מציאות כלכלית קשה שהובילה בסופו של דבר לגירושים של הוריו כשהיה בן 12. כבר בגיל צעיר מאוד פיתח את המוזיקה כתחביב, וכילד התאמן בנגינה על כינור ובהמשך ניגן בגיטרה. לאחר סיום השירות בצה"ל ביחידת 8200, נסע נחייסי עם חבר לטיול בדרום אמריקה. הוא לקח עימו את הגיטרה והחל לנגן במקומות שונים ברחבי דרום אמריקה עם אמנים מקומיים במדינות מקסיקו, קובה גוואטמלה ועוד. כך לטענתו התחיל את הקריירה שלו. כיום מתגורר ביפו עם אשתו וביתו. הסגנון המוזיקלי של נחייסי משלב בין מזרח ומערב ובין רוק – פופ למוזיקת נשמה. ההשפעות למוזיקה שלו מגוונות: החל מרוק כבד, ועד מוזיקה מזרחית ישראלית. טרם יציאת אלבום הבכורה שלו הפיק שלושה אלבומי EP.. הטקסטים בשיריו עוסקים בנושאים אישיים ומשפחתיים, בקונפליקטים האישיים שחווה בבית, ביחסיו המורכבים עם האמונה והדת ועוד. בדצמבר 2020 ראה אור אלבום הבכורה של נחייסי בשם "בין מגרשים", כשם אחד מתוך תשעת השירים באלבום. נחיסיי מתאר את הבחירה בשם זה לאלבום כאנלוגיה למורכבות בה גדל ושילוב ההשפעות השונות בחייו. את מילות השירים כתב נחייסי, בחלקם עם זוגתו רומי גורפינקל נחייסי ועם עינב ג׳קסון כהן שמלבד הכתיבה גם לקחה חלק בתהליך ההפקה המוזיקלית יחד עם עדי רותם שמשתתף באלבום כנגן גיטרות וקלידים בהרכב המלווה את נחיסיי. את הלחנים של כל השירים יצר נחייסי. בעקבות מגפת הקורונה וביטול ההופעות החיות, החל נחייסי לארח מוזיקאים ואמנים שונים בסדרת רשת מצולמת בשם SHAIPOOL, בין האורחים בסדרה עינב ג'קסון כהן, איה זהבי פייגלין, עומר מושקוביץ ועוד. שי נחייסי, ברשת החברתית פייסבוק שי נחייסי, ברשת החברתית אינסטגרם שי נחייסי, סרטונים בערוץ היוטיוב שי נחייסי, באתר ספוטיפיי שירים של שי נחייסי באתר האינטרנט שירונט שי נחייסי בתכנית המוסף ברדיו תל אביב, יום שבת, 09 בינואר, 2021, באתר Listen Notes (באנגלית) שי נחייסי מספר על הפריצה המאוחרת שלו, באתר ערוץ 20, ‏2020-12-29 שי נחייסי מנתניה הפך לכוכב בגיל 36: "שר את מצוקת יהדות צפון אפריקה", באתר mynetnetanya, ‏2021-01-08 יובל אראל‏, שי נחייסי – בין מגרשים, בבלוג של יובל אראל, מגזין מוזיקה ותרבות, 7 בדצמבר 2020 יובל אראל‏, שי נחייסי לקראת מופע, שיר חדש, ראיון וחזרה, בבלוג של יובל אראל, מגזין מוזיקה ותרבות, 4 בפברואר 2020
Petals for Armor: Self-Serenades

Petals For Armor: Self-Serenades (בעברית: עלי כותרת לשריון: סרנדות עצמיות) הוא המיני-אלבום השלישי של הזמרת-יוצרת האמריקאית היילי ויליאמס. המיני-אלבום יצא לאור ב-18 בדצמבר 2020 על ידי חברת התקליטים אטלנטיק רקורדס. המיני-אלבום הוקלט בהקלטה ביתית. ויליאמס סיפרה כי הקליטה אותו לבדה כאשר ביצעה את השירים במקביל ניגנה בגיטרה אקוסטית. ויליאמס סיפרה גם כי השיר "Find Me Here" הוא אחד השירים האהובים עליה שכתבה בשנת 2020. מידע על האלבום Petals for Armor: Self-Serenades באתר MusicBrainz האלבום Petals for Armor: Self-Serenades באתר ספוטיפיי האלבום Petals for Armor: Self-Serenades באתר אפל מיוזיק האלבום Petals for Armor: Self-Serenades באתר טיידל Here's what's so special about Hayley Williams' upcoming, altpress Petals For Armor: Self-Serenades, Discogs (באנגלית) Hear Hayley Williams serenade her loved ones in "Find Me Here", altpress Petals For Armor: Self-Serenades by Hayley Williams (באנגלית אמריקאית), נבדק ב-2020-04-11
נתן בן יצחק הבבלי

רבי נתן בן יצחק הכהן הבבלי היה היסטוריון של יהדות בבל, שחי בתקופת הגאונים במאה העשירית. אשר חיבור שכתב מהווה את אחד ממקורות המידע החשובים ביותר עליהן. אין לנו מקורות חיצונים עליו כלל, וכל המידע שיש בידינו מגיע מחיבורו. נתן הוא כנראה בן זמנו של רב שרירא גאון (המאה ה-10). הוא היה חלק מישיבת סורא, דבר המסביר את שבחיו כלפי רב סעדיה גאון. לוי גינצבורג טען כי נתן הבבלי הוא רב נתן מאפריקה שצוטט בתשובה של המהר"ם מרוטנבורג, המתאר כי הגיע מארץ ישראל לצפון אפריקה, שם נשאל על ידי אנשי המקום שאלות בהלכה ושאלות על ראש הגולה מר עוקבא. מה שמעיד בין היתר כי רבי נתן התגורר זמן מה בארץ ישראל. הוא חיבר ספר היסטוריה על מוסדות ההנהגה של יהדות בבל שמספק פרטים מעניינים רבים על ראשי הגולה, במיוחד על מר עוקבא בן זמנו. תקצירים מחיבור זה פורסמו על ידי הרב שמואל שולם (אנ') במהדורה שהדפיס על ספר יוחסין של רבי אברהם זכות, הודפס שוב בסדר החכמים וקורות דברי הימים לאדולף נויבאואר. יצירתו של שולם היא המקור היחיד שנותר בהיסטוריה של נתן מלבד קטע בערבית שפרסם ישראל פרידלנדר שמקורו כנראה הוא בגניזת קהיר. מכיוון שרבי נתן בר יחיאל מרומי, מחבר ספר הערוך, מצוטט בספר יוחסין כ"נתן הבבלי מנרבון", נתן בן יצחק הכהן הבבלי זוהה על ידי צבי גרץ בטעות כמי שחיבר את ספר הערוך, גרץ אפילו הרחיק לכת וזיהה את נתן בן יצחק עם הרביעי מבין ארבעת השבויים שנתפסו על ידי אבן רומאיס (ראו חושיאל בן אלחנן), בהנחה שהתיישב לאחר השבי בנרבון. בספרו של רבי נתן בן יצחק הבבלי נזכר החלק הראשון של ברכת ברוך שאמר כפיוט שהושר בעת מינוי לתפקיד ראש הגולה, כשהחזן אומר והקהל עונה אחר כל קטע "ברוך הוא". דברים אלו של נתן הבבלי מוכיחים כי שני חלקי ברכה זו נתקנו בנפרד, ובהמשך הפיוט חובר עם הברכה. ריש גלותא גאונים חיבורו של רבי נתן בן יצחק הבבלי, תורתן של גאונים, יצחק יודלוב ושלמה ז. הבלין, עמוד 67, אוצר החכמה. שניהם מדברים על אותן דמויות, כולל דוד בן זכאי, רב סעדיה גאון ויורשו, ואהרון בן סרדג'אדו. יהודה דוד אייזנשטיין, אוצר ישראל, ערך נתן הבבלי. מנחם בן-ששון, יחסים בין קהילתיים בתקופה הגאונית, עמוד 10, בדניאל פרנק, יהודי האסלאם של ימי הביניים. צוטט בשמו בארחות חיים הלכות מאכלות אסורות גאוניקה 1, עמ' 34-29 ספר יוחסין, קונסטנטינופול, 1666 אדולף נויבאואר, מד. יְהוּדִי. כרון. עמוד 83 ואילך. Jewish Quarterly Review vol 17 pp. 747-761. צבי פיליפאווסקי, יוחסין, עמוד 174, לונדון, 1856. גרץ. 3d ed., V. 288, 469-471 דברי ימי ישראל חלק ב פרק א כתב עת זכור לאברהם (חולון), תשס"ד, טו-קג. סדר החכמים וקורות העיתים, מהדורת נויבר, חלק שני, עמוד 83 בשם נתן הבבלי.
Catch 22

Catch 22 (בעברית: מלכוד 22) הוא סינגל שהוקלט על ידי הזמר האוסטרלית אילי, ביחד עם הזמרת-יוצרת הבריטית אן-מארי, מתוך אלבום האולפן של אילי, Two Degrees. השיר יצא לאור ב-16 באוקטובר 2016, על ידי חברת התקליטים האחים וורנר, כסינגל השני מתוך האלבום. הווידאו קליפ של השיר הועלה לערוץ היוטיוב של אילי ב-6 בנובמבר 2016. מידע על הסינגל "Catch 22" באתר מיוזיק בריינז סרטון השיר "Catch 22" באתר יוטיוב אלסדייר דייוויד ג'ורג 'מאריי, אן מארי, סוזי שין, מארק לנדון Catch 22 Illy (באנגלית), נבדק ב-2020-10-02 Illy - Catch 22 feat. Anne-Marie (Official Video)